**MANDAT – NJFF Østfolds rovviltutvalg (vedtatt av regionstyret 27-03-23).**

# **MANDAT**:

# NJFF Østfolds rovviltutvalg er et rådgivende organ for regionstyret i spørsmål og saker som omfatter forvaltning av store rovdyr. Utvalget skal holde seg innenfor de føringer som regionlagets styre gir og den politikk Forbundet har vedtatt.

# Utvalget tildeles saker eller spørsmål til behandling fra regionlagets styre, og rapporterer løpende sitt arbeid til regionstyret/regionsekretær.

# Utvalget kan på eget grunnlag starte arbeid med saker innenfor utvalgets rammer, forutsatt at regionstyret/regionsekretær informeres om dette.

# Utvalget skal ha en løpende informasjonsutveksling med rovviltutvalget i NJFF Akershus.

# **SAMMENSETNING**:

# Utvalget skal bestå av minst tre medlemmer fra regionlagets lokalforeninger, i tillegg til en representant fra regionlagets styre. Regionlagets representant er leder for utvalget. Medlemmene godkjennes av regionstyret. Regionstyret kan ved behov og til enhver tid bytte ut utvalgsmedlemmer.

# **RAPPORTERING**:

# Utvalget rapporterer løpende sitt arbeid til regionstyret/regionsekretæren.

# **MØTER OG REPRESENTASJON**:

# Utvalgets leder (eller stedfortreder fra utvalget) deltar sammen med regionlagets leder (eller dennes stedfortreder) på de møter om store rovdyr som Forbundet innkaller til.

# Utvalgets leder (eller stedfortreder fra utvalget) kan av regionlagsstyret/regionsekretær inviteres med på andre møter vedrørende store rovdyr, som ressursperson for regionlaget.

# Utvalget skal ikke fremstå med synspunkter i media uten at dette er avklart med regionstyret.

# **ENGASJEMENT OG KOMPENSASJON**:

# Det utbetales ikke økonomisk kompensasjon for engasjement i utvalget, men direkte reisekostnader refunderes i hht. Statens satser.

# **KAPASITET**:

# Utvalget har selv ansvar for til enhver tid å vurdere og rapportere om de tildelte oppgaver er gjennomførbare for utvalget.